
CONCLUZII 


e in ultimele decenii se înregistrează o tendinţă 
evidentă de intensificare a impactului 
fenomenelor extreme asupra societății. 


e Securitatea mediului este esențială pentru orice 
altă formă de securitate, în special pentru cea 
dinamica şi 
naturale, 


națională deoarece 
interconexiunile 


cuprinde 
dintre resursele 


structura socială a statului şi motorul economic 
al stabilității locale şi regionale. 


e Dezastrele pot fi privite şi ca „furnizori de 
oportunități” de dezvoltare, în condițiile în care 
se creează un climat de acceptare a schimbării 
din perspectivă socială şi politică şi se pot atrage 
resurse internaţionale. 


1. Consideraţii generale 


În ultimii ani este tot mai evident faptul că 
omenirea se află într-o profundă criză ecologică. 
Dimensiunea ecologică comportă, mai mult decât 
celelalte dimensiuni ale securităţii, un discurs 
dramatic în favoarea securizării, atât din partea 
guvernelor, cât mai ales din partea societăţii civile, 
însă rezultatele nu sunt întotdeauna încununate de 
succes, chiar şi atunci când măsurile luate sunt de 
mare amploare. Prioritățile celor două agende, 
guvernamentală şi civilă, nu sunt întotdeauna 
clare. 

Există dezbateri aprinse asupra tipului de 
probleme ce pot fi politizate şi cele care necesită 
intervenție imediată. Evident, dezastre concrete, 
precum Cernobâlul sau inundaţiile masive (a se 
vedea cazul Asiei de Sud-Est devastată de tsunami 
şi cel al României), dictează acțiuni imediate care 
să prevină repetarea lor. În aceste cazuri, în 
general, locaţia geografică şi nivelul de bunăstare 
al țării respective joacă un rol decisiv în interesul 
acordat combaterii efectelor dezastrului. De 


exemplu, guvernele țărilor sărace tind să perceapă 
politicile industriale de mediu drept ceva pe care 
nu şi-l pot permite. 

Se poate observa că mediul înconjurător este 
transnațional, iar securitatea sa constituie o 
dimensiune importantă a păcii, a securității 
naționale şi a drepturilor omului, ce abia acum 
începe să fie înțeleasă. Securitatea mediului este 
esenţială pentru orice altă formă de securitate, în 
special pentru cea naţională deoarece cuprinde 
dinamica şi  interconexiunile dintre resursele 
naturale, structura socială a statului şi motorul 
economic al stabilității locale şi regionale. Rolul 
mediului înconjurător în pace, conflict sau, în 
general, în accentuarea stării de insecuritate a 
indivizilor umani, poate fi diferit de la situație la 
situaţie, însă este evident faptul că orice conflict 
are un impact grav asupra mediului. Conflictele 
violente, războaiele etc. pot conduce la scăderea 
securității mediului şi dau naştere unui cerc vicios 
al deficienţelor şi al conflictului. 


* Material elaborat în cadrul grantului Cercetări aprofundate pentru crearea unui sistem educaţional pilot în spaţiul virtual pentru 
simularea scenariilor privind dezastrele naturale şi modului de acțiune a cetăţenilor şi instituţiilor în situații de criză (MEDSCEN), 


finanțat prin PNCDI, Programul Parteneriate. 

2. Ameninţări de ordin ecologic 


Studiile de specialitate! au arătat că, în 
principal, există trei categorii de amenințări ce 
definesc dimensiunea ecologică a securității: 

1. Amenințările din partea mediului natural 
la adresa civilizaţiei umane, ce nu sunt rezultatul 
acțiunilor umane: cutremurele şi erupțiile 
vulcanice, asupra cărora există dezbateri în ceea ce 
priveşte cauzele producerii lor; căderile de 
meteoriți, ciclul natural de întoarcere la o epocă 
glaciară. 

2. Amenințările cauzate de acțiunile umane 
asupra sistemelor naturale sau structurilor planetei, 
atunci când schimbările făcute par a constitui 
amenințări existențiale la adresa unei părți sau a 
întregii civilizații. Un exemplu evident este 
poluarea, ce are printre efecte distrugerea stratului 
de ozon. 

3. Amenințările cauzate de acțiunile umane 
asupra sistemelor naturale sau structurilor planetei, 
atunci când schimbările făcute nu par a constitui 
amenințări existențiale la adresa unei părți sau a 
întregii civilizații, însă, pe termen lung, există 
efecte perverse (de exemplu, exploatarea resurselor 
minerale). 

Aceste trei categorii cuprind o varietate de 
probleme, precum: distrugerea ecosistemelor 
(schimbarea climei, pierderea biodiversității, 
distrugerea pădurilor, deşertificarea, distrugerea 
stratului de ozon, diverse forme de poluare etc.); 
problemele energetice (reducerea, raritatea şi 
distribuţia inegală a resurselor naturale, poluarea, 


gestionarea dezastrelor nucleare şi/sau chimice); 
probleme demografice (creşterea populaţiei şi 
implicit a consumului în raport cu resursele 
planetei, condițiile insalubre de trai şi răspândirea 
bolilor infecțioase, urbanizarea iraţională etc.); 
probleme legate de hrană (sărăcia, foametea, 
consumul în exces, degradarea terenurilor 
cultivabile şi a resurselor de apă etc.); probleme 
economice (menținerea unor modele nesustenabile 
de producție, instabilitate socială legată de 
existența lipsurilor şi a distribuției inegale a 
resurselor etc.); conflicte sociale (războaiele ce 
produc pierderi ecologice). 

Exceptând categoria „distrugerea 
ecosistemelor”, nici una dintre celelalte nu este o 
problemă exclusiv ecologică. Acestea se 
intersectează cu celelalte dimensiuni ale existenței 
umane, implicit ale securității, fiind privite din 
punctul de vedere al impactului pe care îl au asupra 
mediului natural. Mai mult, degradarea mediului 
include un lung şir de disfuncţii majore şi 
complexe, care se întrețin unele pe altele, sporind 
lanțul vulnerabilităților. De exemplu, despăduririle 
conduc la degradarea solului, ceea ce influențează 
negativ producția agricolă. Aceasta afectează atât 
exporturile, cât şi rezervele de hrană ale populației, 
determinând apariția anumitor boli, scăderea 
coeziunii sociale şi, implicit, mişcări sociale. În 
acest context, sunt accentuate tendințe precum 
autoritarismul, violenţa, instabilitatea politică, dar 
şi strămutările masive de populaţie. 


3. Hazard versus dezastru 


În literatura de specialitate se operează cu doi 
termeni specifici: hazard şi dezastru. 

Hazardul este un eveniment ameninţător şi 
reprezintă probabilitatea de apariţie într-o anumită 
perioadă a unui potenţial factor dăunător pentru 
om, pentru bunurile produse de acestea şi pentru 
mediu?. Deci, hazardul este un fenomen natural sau 
antropic dăunător omului, ale cărui consecințe sunt 
datorate depăşirii măsurilor de siguranță pe care 
orice societate şi le impune. 

Un hazard este considerat dezastru dacă sunt 
înregistrate cel puţin zece pierderi de vieți 
omeneşti sau 50 de persoane rănite şi pierderi 


materiale de peste un milion de dolari’. 

Din perspectiva teoriei sistemelor, pagubele 
produse de dezastrele naturale sunt rezultatul 
interacțiunii a trei sisteme principale şi a mai 
multor subsisteme: mediul fizic terestru (clima, 
munţii, podişurile, câmpiile, apele etc.), populaţia 
(clasele sociale, rasele, culturile etc.) şi mediul 
construit (clădirile, podurile etc.)”. Înțelegerea 
corectă a relațiilor dintre hazard, dezastru şi 
conceptele specifice analizei de securitate, precum 
risc şi vulnerabilitate, condiționează înţelegerea 
corectă a terminologiei. Aceste raporturi pot fi 
sintetizate astfel: hazardul poate fi privit ca o 


Dr. Cristian BĂHNÂAREANU este cercetător ştiinţific în cadrul Centrului de Studii Strategice de Apărare şi Securitate 

situație predezastru, în care există un anumit risc 
de producere a unui dezastru, mai ales din cauza 
faptului că o comunitate umană are o anumită 
vulnerabilitate”. 

De asemenea, pot fi evidențiate trei etape în 
evoluția unui fenomen natural ce are potențialul să 
genereze consecinţe negative“: etapa de hazard, 
riscul ca hazardul să afecteze un areal vulnerabil, 
dezastru. Riscul se află la intersecția dintre hazard 
şi vulnerabilitate, iar hazardul este cel mai 
cuprinzătoare categorie. 

Alte teorii propun o succesiune a 
manifestărilor unui eveniment extrem: hazard — risc 
— ameninţare — impact/dezastru — faza postimpact. 
Ideea de bază a acestui model este că, atunci când 
fenomenul este pus în relație cu societatea umană, 
caracteristicile de hazard există încă din faza inițială. 
Impactul cu societatea sau, în unele cazuri, dezastrul, 
reprezintă faza de apogeu a unui fenomen extrem. În 
final, se ajunge la faza postimpact care este la fel de 
importantă ca şi celelalte. 

În ceea ce priveşte tipurile de hazarde, pot fi 
clasificate în funcţie de câteva criterii”: 

= în funcție de geneză: 

e naturale: 

- endogene: erupții vulcanice, cutremure; 

- exogene: climatice (tornade, furtuni, fulgere, 
grindină, polei, secetă etc.), geomorfologice 
(eroziune, deplasări de teren), hidrologice 
(inundaţii), oceanografice (ridicarea 
nivelului oceanului planetar), biologice 
(epidemii, invazii de insecte şi de rozătoare), 
biofizice (incendii), astrofizice (cădere de 
meteoriți); 

e antropice (generate de diverse activități 
umane); 

= în funcție de suprafața afectată: 

e globale, sistemice; 
e globale cu efecte regionale; 
e regionale; 


e locale şi punctuale; 
= în funcție de mărimea efectelor: 
e cu efecte reduse; 
e cu efecte severe; 
e dezastre (catastrofe); 
= în funcție de mediul de manifestare: 
e pământ: 
- naturale:  avalanşe, cutremure, 
erupții, depozite de minerale toxice; 
- industriale: prăbuşirea barajelor, neglijență 
ecologică, alunecări de teren, poluare 
radioactivă, tasare, deşeuri toxice etc.; 
- umane: accidente feroviare şi 
iresponsabilitate ecologică; 
e acr: 
- naturale: viscol, ciclon, activitate meteoritică 
şi planetară, furturi de gheaţă, tornade, 
fluctuații de temperatură, furtuni de nisip; 


eroziuni, 


rutiere, 


- industriale: ploaie acidă, poluare chimică, 
explozii subterane, nori radioactivi, smog urban; 
- umane: accidente aviatice,  deturnări, 
accidente spațiale; 
e foc: 
- naturale: trăsnet; 
- industriale: scurtcircuitări, combustie 


spontană etc.; 
- umane: incendieri; 
e apă: 
- naturale: secetă, inundații, furtuni, tsunami; 
- industriale: contaminarea apelor, deversări 
de substanţe chimice şi de apă menajeră; 
- umane: accidente maritime; 


e oameni: 

- naturale: epidemii, boli endemice, foamete, 
suprapopulare etc.; 

- industriale: accidente în construcţii, defecte 
de proiectare, probleme legate de 
echipament, producerea de droguri, 
accidente industriale; 

- umane: conflicte civile, folosirea viruşilor şi 
otrăvurilor în scopuri criminale, război de 
gherilă, luare de ostatici, violență colectivă, 
terorism, război. 


4. Efecte ale dezastrelor asupra dezvoltării 


În ultimele decenii se înregistrează o tendință 
evidentă de intensificare a impactului fenomenelor 
extreme asupra societăţii. Această intensificare este 
legată de tendința de încălzire a climei şi de o 
creştere a instabilității sistemului climatic, precum 
şi de creşterea explozivă a populației. Se observă, 
astfel, că dimensiunea ecologică a securității este 
strâns legată de toate celelalte. 

De exemplu, în ceea ce priveşte relația cu 
dimeniunea economică şi cea socială, un grad 


scăzut de dezvoltare a unei societăți poate creşte 
vulnerabilitatea acesteia, atât timp cât există o 
relație directă între vulnerabilitate şi 
suprapopulație, gradul de sărăcie şi marginalizare a 
cetăţenilor.  Săracii locuiesc deseori în zone 
aglomerate, la risc, şi sunt mai puţin dispuşi să 
aloce resurse pentru reducerea vulnerabilităților, 
din cauza lipsei de educaţie şi de informare. În 
această situaţie şi potenţialul de resurse ce pot fi 
alocate pentru prevenire şi pentru refacerea post- 

dezastru este foarte limitat. Creşterea populaţiei 
împinge din ce în ce mai mult grupurile 
defavorizate ale societăţii spre ocuparea unor 
areale vulnerabile cum sunt luncile râurilor şi 
versanții instabili şi contribuie în acelaşi timp la 
degradarea mediului în ansamblu. Peste 90% din 
numărul total al victimelor dezastrelor naturale 
aparțin țărilor sărace şi în curs de dezvoltare. Pe de 
altă parte, țările dezvoltate suportă pagube 
materiale din ce în ce mai mari. Creşterea 
populaţiei, migraţia de la sat la oraş şi concentrarea 
populaţiei în mari aglomerări urbane generează o 
presiune accentuată asupra mediului. 

Creşterea gradului de dezvoltare a unei 
societăți poate spori vulnerabilitatea în anumite 
cazuri, cum sunt: dezvoltarea urbană (aglomerare, 
densitate mare a clădirilor — risc de cutremur, 
accidente tehnologice), dezvoltarea costieră (risc de 
inundaţii, tsunami), investiţii în transporturi 
(defrişări — risc de degradare a mediului), investiții 
în zone sărace (risc de poluare), proiecte agricole 

(risc de inundații,  deşertificare, poluare). 

PROPUNERI 


Determinarea principalelor temeri ale cetățenilor privind riscurile şi amenințările provocate de 
dezastrele naturale din mediul înconjurător la adresa individului şi a comunității. 

Crearea unei culturi de intervenție, protejare şi reconstrucție în situaţii de dezastre naturale sau 
alte tipuri de dezastre. 

